UZNESENIE VLÁDY SLOVENSKEJ REPUBLIKY
č. z ........2007

k návrhu na podpis Medzinárodného dohovoru o ochrane všetkých osôb pred nedobrovoľným zmiznutím Slovenskou republikou

Číslo materiálu:	3014/2007-8303-SJ	
Predkladateľ:	podpredseda vlády a minister spravodlivosti	
Vláda
A.	súhlasí
A.1.	s podpisom Medzinárodného dohovoru o ochrane všetkých osôb pred nedobrovoľným zmiznutím (ďalej len „dohovor“) s výhradou ratifikácie;
B.	odporúča
prezidentovi SR 
B.1.	podpísať dohovor s výhradou ratifikácie alebo splnomocniť ministra zahraničných vecí a ako alternáta stáleho predstaviteľa SR pri Organizácii Spojených národov v New Yorku na podpis dohovoru s výhradou ratifikácie počas 62. zasadnutia Valného zhromaždenia Organizácie Spojených národov v New Yorku,
C.	ukladá
podpredsedovi vlády a ministrovi spravodlivosti
C.1.	v spolupráci s podpredsedom vlády a ministrom vnútra a generálnym prokurátorom vykonať právnu analýzu dohovoru a v prípade potreby predložiť na rokovanie vlády návrh potrebných legislatívnych úprav na zabezpečenie vykonávania dohovoru
C.2.	po vykonaní právnej analýzy a po prijatí potrebných legislatívnych opatrení zabezpečujúcich vykonávanie dohovoru predložiť na rokovanie vlády návrh na ratifikáciu dohovoru
Vykonajú: 	podpredseda vlády a minister spravodlivosti
Na vedomie: 	Kancelária prezidenta SR
Kancelária predsedu Národnej rady SR
generálny prokurátor SR